Le Antique Nove Terra

Le Antique Nove Terra (germano: Altneuland; judeogermano: אלטניילאנד Altnayland; hebreo: תל אביב Tel Aviv, “Le Collina del Primavera”) es un romance utopic per le advocato e scriptor judeoeuropee Theodor Herzl, initiator del movimento sionista, publicate in Lipsia in 1902. Cum iste opera le autor delinea su vision de un Stato judee in Terra de Israel. Le Antique Nove Terra es un del textos fundamental que ha inspirate le sionismo in le ambientes le plus varie de Europa e del diaspora judee mundial.

Post le traduction in yiddish per Israel Isidor Eljaschoff, le libro era portate al hebreo per Nahum Sokolow cum le titulo Tel Aviv, influentiante le selection del nomine del suburbio judee de Jaffa, fundate in 1909, que subsequentemente devenira un del principal urbes de Israel.